b'\n_START_ARTICLE_\nCenter za okoljsko in \xc5\xa1portno fiziologijo Univerze v Novi Gorici\n_START_PARAGRAPH_\nCenter za okoljsko in \xc5\xa1portno fiziologijo je eden izmed mlaj\xc5\xa1ih znanstvenoraziskovalnih laboratorijev Univerze v Novi Gorici. Nastal je z namenom raz\xc5\xa1iriti znanstvenoraziskovalno dejavnost na v Sloveniji deficitarnem podro\xc4\x8dju okoljske fiziologije. Raziskovalna dejavnost se v Centru za okoljsko in \xc5\xa1portno fiziologijo osredoto\xc4\x8da na raziskave fiziolo\xc5\xa1kih odzivov \xc4\x8dloveka na akutno ali kroni\xc4\x8dno izpostavljenost vi\xc5\xa1inskemu okolju, ukvarjajo pa se tudi z raziskavami aerobne zmogljivosti, toplotne regulacije, mi\xc5\xa1i\xc4\x8dne aktivacije, regulacije vodne bilance, dehidracije, senzorike in aklimatizacije na razli\xc4\x8dne okoljske razmere. Pri raziskovalnem delu sodelujejo z razli\xc4\x8dnimi doma\xc4\x8dimi in tujimi ustanovami. Vodja v letu 2007 je dr. Petra Golja.'